**คำอธิบาย**

**แนวทางการสรุปย่อผลงานโครงการสำคัญที่ได้รับคัดเลือก**

**ขององค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 1. ต้องเป็นโครงการ/กิจกรรมที่ได้รับคัดเลือกตามประกาศกรมส่งเสริมการปกครองท้องถิ่น เรื่อง
ผลการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 ลงวันที่
17 กันยายน 2564

 2. ให้ส่งแบบสรุปย่อโครงการสำคัญที่ได้รับคัดเลือกฯ **ในรูปแบบไฟล์ Word เท่านั้น** โดยตั้งชื่อไฟล์ว่า “สรุปย่อโครงการสำคัญที่ได้รับคัดเลือก อปท. ดีเด่น พ.ศ. 2564 (...ชื่อ อปท., จังหวัด, ด้าน...)”

 3. ให้องค์กรปกครองส่วนท้องถิ่นส่งข้อมูลให้จังหวัด เพื่อ**ให้จังหวัดรวบรวมและกลั่นกรองข้อมูลของทั้งจังหวัด แล้วส่งให้กรมส่งเสริมการปกครองท้องถิ่นในภาพรวมจังหวัดเท่านั้น** กรมส่งเสริมการปกครองท้องถิ่นจะไม่รับข้อมูล, e-mail หรือไฟล์ข้อมูลใด ๆ โดยตรงจากองค์กรปกครองส่วนท้องถิ่น

 4. ให้คัดเลือกรูปภาพประกอบเนื้อหาโครงการสำคัญฯ ที่มีความละเอียดสูง (300 dpi/800 pixel ขึ้นไป) และถ่ายโดยกล้องถ่ายรูปความละเอียดสูงเท่านั้น (งดภาพจากกล้องโทรศัพท์มือถือ) เพื่อนำไปประกอบการจัดพิมพ์ในหนังสือรวบรวมผลงานขององค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 โดยต้องเป็นรูปภาพที่สื่อถึงผลงานโครงการนั้น ๆ โดยแยกเป็นไฟล์สกุล JPEG จำนวน 10 รูป ตั้งชื่อโฟลเดอร์ว่า “ภาพประกอบโครงการสำคัญฯ อปท. ดีเด่น พ.ศ. 2564 (...ชื่อ อปท., จังหวัด, ด้าน...)”

 5. ให้องค์กรปกครองส่วนท้องถิ่นแนบไฟล์รูปโลโก้องค์กรปกครองส่วนท้องถิ่นตนเอง ความละเอียดสูง (300 dpi/800 pixel ขึ้นไป) ในรูปแบบไฟล์ AI, Vector หรือ PDF

 6. ให้จังหวัดส่งข้อมูลทั้งหมด (ไฟล์ Word, รูปถ่าย, โลโก้) ให้กรมส่งเสริมการปกครองท้องถิ่นทาง
e-mail **: dla0810\_7@dla.go.th** ตั้งชื่อเรื่องว่า “สรุปย่อโครงการสำคัญที่ได้รับคัดเลือก อปท. ดีเด่น พ.ศ. 2564 จังหวัด...............” **ภายในวันศุกร์ที่ 19 พฤศจิกายน 2564**

 7. ในแบบสรุปจะแบ่งเป็น 5 หัวข้อ ได้แก่

7.1 **ชื่อโครงการและชื่อองค์กรปกครองส่วนท้องถิ่น**

7.2 **ข้อมูลพื้นฐาน** ประกอบด้วย ชื่อผู้บริหารองค์กรปกครองส่วนท้องถิ่น, วิสัยทัศน์, พื้นที่องค์กรปกครองส่วนท้องถิ่น (ตร.กม.), จำนวนประชากร, รายได้ (ปีงบประมาณ พ.ศ. 2564) รวมเงินอุดหนุน, หมายเลขโทรศัพท์ และเว็บไซต์องค์กรปกครองส่วนท้องถิ่น

7.3 **ความโดดเด่นของโครงการ** (ความยาว 4 ย่อหน้าโดยประมาณ) ให้เขียนในรูปแบบความเรียง โดยบรรยายสรุปถึงความโดดเด่นของโครงการ มีการกำหนด Headline (ตัวหน้า) ก่อนเข้าเนื้อเรื่อง พิจารณาเขียนถึงความสำคัญ ความโดดเด่นของโครงการ ความสำเร็จเป็นที่ประจักษ์ เป็นรูปธรรมของการดำเนินโครงการ การเปลี่ยนแปลงอย่างมีนัยสำคัญที่เกิดขึ้นในชุมชนหลังการดำเนินโครงการ

7.4 **ประโยชน์ที่ประชาชนได้รับ** (ความยาว 3 ย่อหน้าโดยประมาณ) ให้เขียนสรุปผลลัพธ์ ผลผลิตของโครงการทั้งเชิงปริมาณและเชิงคุณภาพ อาจเน้นตัวเลขผลงานหากเป็นไปได้ เช่น รายได้ที่เพิ่มขึ้นของประชาชน จำนวนประชาชนที่ได้รับประโยชน์ จำนวนนักท่องเที่ยวที่เพิ่มขึ้น ปริมาณขยะที่ลดได้ ฯลฯ
และผลกระทบต่อเนื่องในเชิงบวกที่เกิดขึ้นจากการดำเนินโครงการ

- 2 -

7.5 ปัจจัยแห่งความสำเร็จ (ความยาว 2 ย่อหน้าโดยประมาณ) ให้เขียนสรุปว่ามีปัจจัยใดที่ทำให้โครงการประสบความสำเร็จและยั่งยืน ถือเป็นจุดเด่นสำคัญที่แตกต่างจากโครงการอื่น ๆ และเป็นแนวทางให้องค์กรปกครองส่วนท้องถิ่นแห่งอื่น ๆ สามารถนำไปปรับใช้ในแต่ละพื้นที่ได้

 8. ในหัวข้อ ความโดดเด่นของโครงการ ประโยชน์ที่ประชาชนได้รับ และปัจจัยแห่งความสำเร็จ
 ให้พยายามหาคำสำคัญ (Keyword) ของแต่ละย่อหน้า แล้วเน้นตัวหน้า

 9. ให้ใช้ Font TH SarabunPSK ขนาด 16 point ทั้งนี้ ความยาวทั้งหมดขอให้พิจารณาจำกัดประมาณ 600 คำ (ประมาณ 1 หน้ากระดาษ A4)

 10. องค์กรปกครองส่วนท้องถิ่นสามารถเลือกทำข้อมูลในรูปแบบคำบรรยายเป็นไฟล์ Word แยกกับไฟล์รูปภาพ หรือจะนำ Template สำเร็จรูปในไฟล์ Word ที่กรมส่งเสริมการปกครองท้องถิ่นส่งให้ใน
QR Code ไปใช้ก็ได้ (กรณีเขียนข้อมูลลงใน Template สำเร็จรูปให้ใช้ Font TH SarabunPSK ขนาด 13 point

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*